
БЪЛГАРИЯ 

„Водоснабдяване и канализация” EООД – гр. СМОЛЯН

ПРОЕКТ, ПОДПОМОГНАТ ОТ ЕС И ЕБВР

(ВиК Смолян да прегледа и коригира заглавието на проекта и текстовете преди публикуване)
План за ангажиране на заинтересованите страни

15 октомври 2019

1 ВЪВЕДЕНИЕ
Настоящият документ представлява План за ангажиране на заинтересованите страни /ПАЗС/ във връзка с реконструкцията на водоснабдителната инфраструктура и разширяването/реконструкциятана инфраструктурата за отпадъчни води на Оператор „Водоснабдяване и канализация” ООД – гр. Смолян. Очаква се основното финансиране за тези инвестиции да бъде осигурено по линията на Оперативна програма „Околна среда“ 2014-2020 г. („ОПОС“) на ЕС и от Европейската банка за възстановяване и развитие (ЕБВР).

Общата цел на ПАЗС е да бъдат дефинирани дейностите по отношение на заинтересованите страни и оповестяването на публична информация относно проекта, като по такъв начин бъдат представени специфичните дейности за ангажиране на заинтересованите страни, които ВиК Смолян възнамерява да предприеме преди и по време на етапа на строителството. Представен е начинът, по който ВиК Смолян планира да комуникира с жителите и с останалите заинтересовани групи от местната общност, които могат да извлекат ползи от, да бъдат засегнати или заинтересовани от проектните дейности. Разяснен е и механизмът за подаване на жалби, чрез който заинтересованите страни могат да изразят притесненията или несъгласията си и да направят други коментари.

В ПАЗС са разгледани най-добрите международни практики във връзка с предоставянето на информация, като са очертани общите принципи за ангажиране, които ВиК Смолян планира да приложи. ПАЗС подлежи на периодично преразглеждане и актуализиране. При промяна на дейностите или добавяне на нови дейности във връзка с ангажирането на заинтересованите страни, ПАЗС  подлежи на актуализиране и споделяне със заинтересовани от проекта страни.
ПАЗС се изготвя на български и на английски език.
2 ОПИСАНИЕ И КОНТЕКСТ НА ПРЕДЛОЖЕНИЯ ПРОЕКТ 

ВиК Смолян е операторът „Водоснабдяване и канализация“ (ВиК) за Смолянска област. В областта се включват 10 общини, обслужвани от ВиК Смолян и те представляват обособената територия обслужвана от ВиК Смолян. Настоящият проект, очертан съгласно извършената Регионална технико-икономическа оценка, съвпада териториално с границите на агломерацията град Смолян.
Планира се инвестициите да бъдат реализирани в периода 2019-2024 г.
Обхватът на инвестициите е обобщен по-долу:
Водоснабдяване
Подобряването на водоснабдяването в агломерацията град Смолян включва:

· Изграждане на нови главни водопреносни тръбопроводи с обща дължина 10 200 м;

· Реконструкция на съществуващите главни водопреносни тръбопроводи с обща дължина 11 884 м;

· Изграждане на 51 бр. шахти с регулатори на налягане, вкл. 21 бр. гранични спирателни крана.
· Монтиране на 24 бр. измервателни устройства на захранващите тръбопроводи на напорните резервоари.
· Подмяна на спирателните кранове за бързите пясъчни филтри в ПСПВ-Хубча и ПСПВ-Превала.

· Въвеждане на ГИС.

Отпадъчни води
Подобренията на канализационните услуги в агломерацията град Смолян включват: 

· Изграждане на третично пречистване за отстраняване на фосфор в ПСОВ Смолян;

· Изграждане на нова канализационна мрежа с обща дължина 17 291 м;

· Реконструкция по безизкопен способ на главен градски колектор с обща дължина 7 874 м; 

· Реконструкция на съществуващата канализационна мрежа с обща дължина 20 471 м;

· Реконструкция на 7 бр. съществуващи преливници за дъждовни води, изграждане на 18 бр. нови преливници за дъждовни води, както и извеждане от експлоатация на 4 бр. съществуващи преливници за дъждовни води;
· Изграждане на стоманобетонни подпорни стени.

3 НОРМАТИВНИ ИЗИСКВАНИЯ
Процедурите за консултации с обществеността, оповестяване на информация и подаване на жалби във връзка с  проекта са определени в действащото българско законодателство.

В съответствие с правните изисквания по отношение на достъпа до информация от обществен интерес, ВиК Смолян следва да отговори на всички искания от страна на обществеността, както и да разгледа подадените жалби в 14 -дневен срок от постъпването им, в съответствие с процедурата, установяваща механизъм за подаване на жалби, приета при одобряването на бизнес плана на ВиК Смолян  от Комисията за енергийно и водно регулиране /КЕВР/.

Официалните изисквания за провеждане на обществено обсъждане и оповестяване на информация са предвидени в българското законодателство свързано с Оценка на въздействието върху околната среда (ОВОС) - Законът за опазване на околната среда /ЗООС/ и Наредбата за условията и реда за извършване на оценка на въздействието върху околната среда (Наредбата за ОВОС). С горепосочените нормативни документи се транспонира Директивата за ОВОС на ЕС (85/337/ЕИО, изменена и допълнена с Директива 97/11/ЕО, Директива 2003/35/ЕО и Директива 2009/31/ЕО – кодифицирани заедно с Директива 2011/92/ЕС и Директива 2014/52/ЕС). Проектите, подлежащи на задължителна процедура по ОВОС, са изброени в приложение № 1 към ЗООС, докато проектите, изброени в приложение № 2 към ЗООС, подлежат на преценяване на необходимостта от извършване на ОВОС (т.е. компетентните органи преценяват дали съответният проект подлежи на процедура по ОВОС или не). 

Съгласно българското законодателство се изисква Инвеститора официално да уведоми съответните общини и регионални инспекции по околната среда и водите, на териториите на които ще бъде изпълнен проекта.

Обществените обсъждания представляват основния организиран начин за изразяване на общественото мнение. Обществените обсъждания се организират от Инвеститора и съответната информация се публикува в медиите 30 дни преди провеждането им. В информацията следва да се посочи наличен ли е доклад за ОВОС, условията за преглед на документацията, начините за подаване на коментари, както и кога и къде е планирано да се проведе общественото обсъждане (място, дата, час и т.н.). В допълнение към обществените обсъждания се публикуват и различни публични обявления на съответните места, като напр. на уебсайта на дружеството, на уебсайта на регионалната инспекция по околната среда и водите, на уебсайта на общината и на таблото за обяви в сградата на общината или във вестниците.

Освен това, в Закона за опазване на околната среда се предвижда възможност за свободен достъп до информация относно околната среда, до публичните списъци или регистри, безплатно и в достъпен формат.

4 ДРУГИ ИЗИСКВАНИЯ
Необходимо е да бъде изпълнено Изискването за изпълнение на ЕБВР за оповестяване на информация и ангажиране на заинтересованите страни. ПАЗС е изготвен в съответствие с това Изискване. 
Подробна информация относно гореспоменатото Изискване за изпълнение се съдържа в екологичната и социална политика на ЕБВР, достъпна на адрес: http://www.ebrd.com/environmental-and-social-policy.html
4.1 Основни принципи
Основните оперативни принципи за ефективно ангажиране на заинтересованите страни са обобщени, както следва по-долу:

· Предоставяне на смислена информация във формат и с използване на език, които са лесно разбираеми и съобразени с нуждите на целевата група/-и от заинтересованите страни;

· Предоставяне на информация преди обществените обсъждания и вземането на решения;

· Предоставяне на информация по начини и на места, улесняващи достъпа на заинтересованите страни до информацията и съвместими с културната им нагласа;

· Съобразяване с местните традиции, езици, времеви рамки и процеси на вземане на решения;

· Осигуряване на двупосочен диалог, даващ възможност и на двете страни да разменят мнения и да се информират, изслушат и решат проблемите си;

· Включване в целевите групи, включително по възраст, жени и мъже, уязвими и/или малцинствени групи;

· Осигуряване на ясни механизми за отговор на опасенията, предложенията и оплакванията на хората; и 

· Включване , когато е уместно и осъществимо, на възможности за обратна връзка в проекта или програмата, и съответно докладване пред заинтересованите страни.

4.2 Комуникация със заинтересованите страни и завеждане на жалби 
Комуникацията се документира от съответния отдел на ВиК Смолян. Документират се комуникационните дейности във връзка с различните групи заинтересовани страни и входящата комуникация (общи въпроси, оплаквания и т.н.) и съответните предоставени отговори по тях.

Провежданите от изпълнителите дейности по ангажиране на заинтересованите страни и постъпилите при тях жалби също се документират и докладват на ВиК Смолян, за да бъдат включени в проследяването на ангажирането на заинтересованите страни и отговор на  жалбите.

5 ОБОБЩЕНИЕ НА ПРЕДХОДНИ ДЕЙНОСТИ ЗА АНГАЖИРАНЕ НА ЗАИНТЕРЕСОВАНИТЕ СТРАНИ
5.1 Цялостна дейност по ангажиране на заинтересованите страни на ВиК Смолян
Според отговорника за връзките с обществеността на ВиК Смолян, основните използвани от ВиК Смолян канали за комуникация са: 

· Уебсайтът на ВиК оператора (https://www.vik-smolyan.com) – интерактивен инструмент, предоставящ на всички клиенти и заинтересовани страни възможност да наблюдават, да се информират, както и да подават жалби. Чрез уебсайта заинтересованите страни могат да се информират за текущите дейности на ВиК оператора, ценовата политика и други търговски въпроси, структурата и управленската политика, бизнес плана, актуализирана информация за прекъсвания на водоподаването, за извършени наскоро и предстоящи дейности, и новини. За подобряване на предлаганите услуги, ВиК Смолян провежда периодично анкетни проучвания сред клиентите си чрез уебсайта.
· Мрежа от клиентски центрове (каси), в които клиентите на ВиК дружеството могат да плащат месечните си сметки в брой или с карта, както и да получат информация за дейностите на ВиК Смолян. ВиК Смолян е осигурило и възможност за подаване на жалби в клиентските си центрове;

· Чрез местните медии. ВиК Смолян поддържа връзка с местния печат – вестниците „Отзвук“, „Родопски вести“, „Родопи Смолян“, както и с радио станцията „Фокус“. Чрез използване на тези канали Дружеството предоставя информация на обществеността – новини, разработвани проекти, както и прекъсвания на водоподаването и други важни за местната общност въпроси.

· Приемен ден на управляващия директор: всеки вторник клиентите имат възможност да поискат среща с директора, за да обсъдят или да потърсят решения на свои проблеми. Жалбите могат да бъдат подадени писмено или устно директно на директора по време на такива срещи.
Според ВиК Смолян, всички планирани прекъсвания на водоподаването за извършване на поддръжка и ремонти на инфраструктура се изпълняват само след съответното уведомяване и подаване на информация към засегнатите абонати, с отделяне на специално внимание при засегнати детски заведения, училища, болнични заведения и предприятия, потребяващи големи количества вода за производствени нужди. ВиК Смолян също събира информация за най-подходящите периоди за планирани прекъсвания.

ВиК Смолян организира и различни събития, които имат за цел ангажирането на различни заинтересовани страни. Всяка година ВиК дружеството отбелязва Световния ден на водата (22 март) и организира различни събития в града. Служителите ежегодно участват в националната спартакиада на ВиК. В началото на месец юни 2019 г., ВиК Смолян откри музей на водата, с използване на инструментариум за 3D визуализация, отворен за посещение от всички жители на града и туристи.
Процедура за подаване на жалби във връзка с предоставяните ВиК услуги

ВиК Смолян е въвело писмена процедура за предприемане на мерки по постъпили оплаквания и жалби. В бизнес плана е посочено, че ВиК Смолян е внедрило софтуерен продукт за обработка, завеждане и проследяване по отношение на постъпилите оплаквания на своя уебсайта на адрес https://www.vik-smolyan.com. Също така се води и специален регистър на жалбите.

ВиК дружеството е посочило, че подаването на оплаквания от клиентите обикновено е писмено, в касите на ВиК Смолян. Възприетият подход за разглеждане на всяка една жалба включва следните основни етапи:

• Завеждане на жалбите в системата за водене на записи на ВиК дружеството и в Регистъра на жалбите;

• Представяне на копие от жалбата пред управляващия директор (оригиналът на жалбата се съхранява в деловодството)

• Прехвърляне на жалбата към съответния служител за решение. Проследяване на процеса на отговор на жалбите чрез системата за завеждане на жалби;

• Електронно напомняне на съответните служители преди изтичането на определения срок от 14 дни за отговор на подадена жалба;

• Изготвяне на официален отговор. Завеждане на отговора в системата за завеждане на ВиК жалбите.
Съгласно процедурата на ВиК дружеството за обработка на оплаквания и жалби, административният срок за отговор по постъпили жалби не може да бъде по-дълъг от 14 дни. Когато се налагат посещения на място, изпълнение на проверки или дейности за подобрения, срокът за отговор по съответните жалби може да бъде и по-дълъг. В такъв случай, ВиК Смолян държи връзка с жалбоподателите, като ги информира за напредъка в намирането на решение на докладвания проблем. Всички жалби се завеждат в деловодството на ВиК дружеството, под съответния номер за проследяване на всяка жалба.  Всички жалби се разглеждат от директора, който след това ги препраща към съответните служители. Системата за водене на записи проследява процеса на намиране на решение на всяка една жалба, наред със съответните отговарящи за жалбата служители. Процесът се наблюдава от директора на ВиК дружеството.

ВиК дружеството разглежда единствено жалби с посочено име и адрес на жалбоподателя. Анонимните оплаквания не се обработват.

5.2 Ангажиране на заинтересованите страни по време на процедурата по издаване на разрешителни във връзка с проекта
Проектът, заедно със съответните му части във връзка с изпълнението на строителните работи и реконструкцията, са преминали през етап на уведомяване при изготвянето на прединвестиционното проучване за проекта. По-долу, накратко е обобщена проведената процедура, заедно със съответните данни във връзка с оповестяването на информация, публичен достъп и ангажиране на заинтересованите страни на всеки от етапите:

· 
Уведомление за инвестиционно предложение е подавано наколко пъти в Регионална инспекция по околната среда и водите (РИОСВ) – гр. Смолян, за обявяване на инвестиционното предложение и последващите му изменения. Последното уведомление е подадено до РИОСВ-Смолян на 29 ноември 2018 г.
· 
След подаване на уведомленията, компетентният орган РИОСВ-Смолян е посочило в свои писма № КПД-11-470-(8)/13.08.2017 г., № КПД-11-470-(9)/23.11.2018 г. и № КПД-11-981-(1)/03.12.2018 г., че няма необходимост от ОВОС и оценка за съвместимост на инвестиционното предложение, тъй като е малко вероятно то да окаже значително отрицателно въздействие върху естествените местообитания, популациите и местообитанията на подлежащите на опазване видове в защитените зони.

· В последното си писмо № КПД-11-981-(1)/03.12.2018 г., РИОСВ-Смолян заявява, че по отошение на инвестиционното предложение „Интегриран воден проект за агломерация град Смолян“ няма необходимост от извършване на оценка на въздействието върху околната среда (ОВОС) или оценка за съвместимост. В писмото също се посочва, че инвестиционното предложение е в съответствие с Плана за управление на речните басейни и Плана за управление на риска от наводнения, както и с екологичните цели и мерки за постигане на добро състояние на водите, при съответните условия, посочени в писмо № ПУ-01-393 (1)/29.06.2018 г. на Басейнова дирекция „Източнобеломорски район“. Основанията на РИОСВ-Смолян за горните констатации са, че включените в инвестиционното предложение дейности не са посочени в Приложение 1 (дейности, задължително подлежащи на ОВОС) или в Приложение 2 (дейности, подлежащи на проверка на необходимостта от извършване на ОВОС) от Закона за опазването на околната среда, както и че дейностите ще бъдат изпълнявани извън границите на защитените зони по Натура 2000 и няма да окажат въздействие върху такива зони;

 

Обявлението по отношение на проекта е все още налично на Интернет сайта на Община Смолян на следния линк: https://www.smolyan.bg/bg/menu/content/2358

Също така ВиК Смолян представи и копия от публикации относно проекта във вестници и Интернет медии.
6 ИДЕНТИФИЦИРАНЕ НА ЗАИНТЕРЕСОВАНИТЕ СТРАНИ И НАЧИНИ ЗА КОМУНИКАЦИЯ
Основните заинтересовани страни са настоящите и бъдещите клиенти на ВиК Смолян (домакинства, организации и търговски дружества), както и други заинтересовани страни като компетентните институции за опазване на околната среда, за управление на водите, здравните власти, държавните органи за извънредни ситуации, компетентните органи за зоните по Натура 2000, неправителствените организации и медиите. 

Проектът включва прилагането на цялостен план за оповестяване на информация и комуникация, с осигурено от ЕС финансиране, по който план общите дейности /изброени също и в Апликационната форма за ЕС финансиране/ са:
· Периодично подавана информация за проекта на уебсайта на  ВиК Смолян: https://www.vik-smolyan.com 

· Разработване на Интернет сайт и банери за проекта;

· Информационни събития, като напр. прес конференции
· Официална церемония „първа копка“ и официална церемония по откриването
· Изработване и  поставяне на информационни табла на различни места в града;
· Поставяне на информационни табла на местата на строителството/реконструкцията
· Изготвяне на банери и транспаранти за публични събития
· Изготвяне и разпространение на информационни брошури
· Прес съобщения до средствата за масово осведомяване
· ТВ и радио информационни бюлетини
· Рекламни материали по проекта - USB флаш памет, тефтери, моливи
· ТВ и радио информационни бюлетини
· Прес съобщения до средствата за масово осведомяване
Специалистите по комуникация от ЗУП, с подкрепата на PR специалистите на ВиК Смолян, ще бъдат натоварени с изпълнението на мерките за предоставяне на информация и провеждане на кампания за информиране на обществеността.
Могат да бъдат идентифицирани и други комуникационни канали. Ще бъдат положени специални усилия за достигане на информацията и до домакинствата с ниски доходи и до етническите малцинства в засегнатите от проекта райони (вкл. чрез провеждане на срещи с обществеността), както и за  достигане на съответната информация еднакво до жени и мъже. 
В следващите глави се съдържат повече подробности относно начините за комуникация, които ще бъдат използвани.

7 ОПОВЕСТЯВАНЕ НА ИНФОРМАЦИЯ ПРЕДИ И ПО ВРЕМЕ НА СТРОИТЕЛСТВОТО
На етапа на проектиране

Проектът подлежи на съответното уведомяване, което включва законовото задължение за уведомяване на обществеността относно инвестиционното предложение и осигуряване на публичен достъп до уведомлението за инвестиционното предложение за срок от 14 дни. 
Обявлението по отношение на проекта е все още налично на Интернет сайта на Община Смолян на следния линк: https://www.smolyan.bg/bg/menu/content/2358

Също така ВиК Смолян представи и копия от публикации относно проекта във вестници и Интернет медии.
Преди и по време на етапа на строителство
Преди началото на строителните работи, ВиК Смолян ще предостави подробна информация на гражданите и на останалите заинтересовани страни. Информацията ще бъде разпространена с особено внимание в районите, които ще бъдат най-засегнати от строителните работи. Срещите със заинтересованите страни ще се провеждат на места, достъпни за всички заинтересовани страни, и ще бъдат обявени най-малко 3 седмици предварително в местните медии, на уебсайта на ВиК Смолян, както и на уебсайта на проекта. 
Предварително ще бъдат предоставени конкретни подробности относно проекта, за да се осигури възможност за провеждане на подходящи дискусии/дебати. За целите на публикуване на различни съобщения периодично ще се актуализира уебсайтът на ВиК Смолян и този на проекта; ще бъде осигурена възможност подаване на обратна връзка. 
Табл. 7.1:  Съдържанието на информацията за проекта
	Заглавие
	Съдържание

	Основни организации
	ВиК Смолян е организацията, отговаряща като цяло за проектирането, строителството и експлоатацията. Също отговаря и за ангажирането на заинтересованите страни и комуникационни дейности преди и по време на строителството.


	Основни елементи на проекта
	Инвестициите по проекта включват:

Подобрено водоснабдяване, вкл. изграждане на нови водопроводи, реконструкция на съществуващи водопроводи, изграждане на шахти, монтиране на измервателни устройства, подмяна на спирателние кранове, изпълнение на ГИС
Подобрени канализационни услуги, вкл. изграждане на третично пречистване за отстраняване на фосфор в ПСОВ Смолян, изграждане на нова канализационна мрежа, реконструкция на главен градски колектор, реконструкция на съществуващата канализационна мрежа, реконструкция на съществуващи или изграждане на нови преливници за дъждовни води, изграждане на нови стоманобетонни подпорни стени


	Времева рамка
	2019 г. – 2024 г.


	Райони-бенефициенти / засегнати райони
	гр. Смолян

	Възможности и ползи
	Основни ползи
· По-добри водоснабдителни и канализационни услуги
· По-добро  качество на околната среда
· По-добро  здраве на населението


	Въздействия за срока на строителството от дейностите по проекта и очаквано уведомяване за прилагане на смекчаващи действия
	Временни затруднения в пътния трафик, както и прекъсване на  водоснабдителните и канализационните услуги:

· Обявления и табели за временно отклоняване на пътния трафик
· Обявления за временни прекъсвания на водоснабдителните и канализационните услуги

	Обща процедура за подаване на жалби за срока на строителството
	· Описание на процедурата за подаване на жалби
· Данни за контакт: 
ВиК Смолян
ул. „П. Р. Славейков“ № 2, гр. Смолян 4700
https://www.vik-smolyan.com
тел.: +359 301 / 6-25-98
имейл: vik_sm@abv.bg


	Местна и специфична за обекта информация
	Местна информация  е налична от ВиК Смолян и съответните каси, както и от градската администрация, като последната също може да се обърне към ВиК Смолян за получаване на местна и специфична за обекта информация.




В таблицата по-долу е представено предложение относно средствата за оповестяване на информация, което следва да се разглежда като допълнение към дейностите, включени във финансирания от ЕС комуникационен план (част от Апликационната форма).
Табл. 7.2: Средства за оповестяване на информация
	Отговорна институция
	Средства за оповестяване на информация
	Целеви групи

	ВиК Смолян
	Действия, свързани с процеса на официално уведомяване:
· Изпълнение на законовите изисквания във връзка с „уведомяването“ относно инвестиционното предложение и 14 дневен срок за публичен достъп
· Провеждане на обществено обсъждане, на което заинтересованите страни да могат да вземат участие в обсъждането по отделните части на проекта
	Местни жители, организации и предприятия

	ВиК Смолян
	· Брошура със специфично за проекта информационно съдържание
· Обявления в местните вестници, като цяло със същото съдържание като това на брошурата
	Вътрешни и външни заинтересовани страни и широката общественост, вкл. компетентните органи за зоните по Натура 2000

	Каси на ВиК Смолян, градската администрация
	· Разпространение на брошурата 

· Предоставяне на информация по време на организирани срещи
· Отговор на местни запитвания

	Жените и мъжете от гр. Смолян от всички социално-икономически групи


	ВиК Смолян, в сътрудничество с градската администрация
	Разлепване на обявления по улиците в кварталите в началото на строителните работи за:

· Напомняне относно промените в трафика и ограниченията за паркиране по улиците, където се планира изпълнението на работите, графикът за изпълнение на работите
· Предоставяне в близост до работните обекти на телефонен номер за контакт с ВиК Смолян за спешни случаи или жалби

	Местни жители, организации и предприятия

	ВиК Смолян
	· Лице за контакт във връзка с предоставянето на информация за срока на изпълнение на проекта и за напредването на работите – при поискване, съгласно одобрени протоколи и протоколи от срещи
· За срока на строителството, отговорник за структурирани отговори на постъпили жалби (вж. раздела за процедурите за подаване на жалби)

	Всички заинтересовани страни


8 МЕХАНИЗЪМ ЗА ПОДАВАНЕ НА ЖАЛБИ
За целите на проекта, ВиК Смолян ще въведе механизъм за подаване на жалби, във връзка с отговарянето по систематичен начин на изразените притеснения и оплаквания. 

На етапа на строителството, цялата комуникация по постъпилите жалби ще минава през касите или през централния офис на ВиК Смолян. Жалби могат да се подават в касите, лично в централния офис на ВиК Смолян или чрез уебсайта на ВиК Смолян и този на проекта. Специалистът по комуникациите от ЗУП ще отговаря за обработката и докладването на директора на проекта по отношение на всички постъпили жалби във връзка с водоснабдителните и канализационните услуги, както и за други оплаквания, които могат да възникнат за срока на строителството, като напр. оплаквания от шум, прах, проблеми с пътния трафик, достъпа до училища или предприятия, проблеми на хора с увреждания и възрастни хора. 

За проследяване на постъпилите жалби във връзка с работата на изпълнителите, се планира да бъде осигурена индивидуална книга за всеки отделен изпълнител и в нея да се вписват жалбите, заедно със съответните дати. Жалбите ще бъдат отнасяни в писмен вид директно към изпълнителите на строителните работи, надзора на обекта и управлението на проекта, като ще се изисква предоставяне на писмена информация относно проблема. Отговорите ще бъдат вписвани в книгите, заедно със съответните дати. Проблемите ще бъдат незабавно обсъждани с представители на изпълнителите на неофициални срещи, за да се ускори процесът. 

Предлаганият за прилагане механизъм за подаване на жалби е представен на фигурата по-долу, като този механизъм е базиран на вече съществуващия механизъм за подаване на жалби на ВиК Смолян. Завеждат се всички постъпили във връзка с проекта жалби, както и на какъв етап е проучването на проблема и съответното решение, както е необходимо. Придържането към времевата рамка за отговор на жалбоподателите, както е представено на фигурата по-долу, е критерият за оценка по отношение на това дали механизмът за подаване на жалби се изпълнява успешно.

Схема за отговор на жалби

Запознаване с жалбите в рамките на 7 дни.














Фиг. 8.1: Процедура по подаване на жалби
При всяка постъпила жалба се попълва съответен лист от жалбоподателя в случаите, когато жалбоподателят се е явил в лично качество в касите или в централния офис на ВиК Смолян, или при приемане на жалба от служители на ВиК Смолян по телефона, електронната поща или чрез уебсайта на дружеството. Преди началото на проекта, ВиК Смолян ще извърши преглед на представения по-долу формуляр за подаване на жалби.  

Формуляр за подаване на жалби
Възможно е подаването на анонимна жалба. Ако желаете да подадете анонимна жалба, не посочвайте данни за контакт. Подаването на анонимна жалба означава, че няма да получите отговор.
	№ 
	

	Име 
	

	Данни за контакт
Моля, укажете как да се свържем с Вас (по пощата, по телефона, на имейл).
	· По пощата:  Моля, попълнете пощенски адрес: ________________________________________________________________________________________________________________________________________________________________________________________________________________________________
· По телефона: ________________________________________________________


· На имейл  ______________________________________________


	Предпочитан език 
	· български


	
	

	Описание на инцидента/жалбата: 
	Какво се е случило?  Къде?  Кой е засегнат от това?  Какви последствия са настъпили в резултат на проблема?

	

	Дата на инцидента/жалбата
	

	
	· еднократен инцидент/жалба (дата _______________)

· повече от веднъж (колко пъти? _____)

· продължаващ (проблемът продължава и към момента)

	
	

	Какво бихте желали да се направи за решаване на проблема? 
	

	


подпис:      _______________________________

дата:              _______________________________

Моля, върнете попълнения формуляр на: 
ВиК Смолян

ул. „П. Р. Славейков“ № 2, гр. Смолян 4700

https://www.vik-smolyan.com

тел.: +359 301 / 6-25-98

имейл: vik_sm@abv.bg 

9 ДАННИ ЗА КОНТАКТ
ВиК  Смолян е отговорно за ангажирането на заинтересованите страни преди и по време на строителството. По-долу са представени данните за контакт:


ВиК Смолян

ул. „П. Р. Славейков“ № 2, гр. Смолян 4700

https://www.vik-smolyan.com

тел.: +359 301 / 6-25-98

имейл: vik_sm@abv.bg 

На вниманието на: Мариан Николов – Директор
Записване на датата в регистъра на жалбите





Постъпила жалба 


(в устна или писмена форма)





НЕ





ДА





Незабавните действия са достатъчни за удовлетворяване на жалбата





Необходими дългосрочни коригиращи действия 








Записване на датата в регистъра





Информиране на жалбоподателя за предложените коригиращи действия или изясняване  защо не е необходимо никакво действие; в рамките на 48 часа за устни и до 30 дни за писмени питания/оплаквания





Информиране на жалбоподателя за коригиращите действия





Изпълнение на коригиращите действия и предприемане на последващи действия по отношение на изпълнените коригиращи действия





Записване на датата. Приключване на случая.

